CELEX: 32010D0244
Language: fi
Date: 2010-04-26 00:00:00
Title: 2010/244/: Komission päätös, annettu 26 päivänä huhtikuuta 2010 , yksityiskohtaista tutkimusta varten toimitettujen asiakirja-aineistojen vaatimustenmukaisuuden periaatteellisesta hyväksymisestä 1,4-dimetyylinaftaleenin ja syflumetofeenin mahdolliseksi sisällyttämiseksi neuvoston direktiivin 91/414/ETY liitteeseen I (tiedoksiannettu numerolla K(2010) 2518) (ETA:n kannalta merkityksellinen teksti)

29.4.2010   
            
            
               FI
            
            
               Euroopan unionin virallinen lehti
            
            
               L 107/22
            
         KOMISSION PÄÄTÖS,
   annettu 26 päivänä huhtikuuta 2010,
   yksityiskohtaista tutkimusta varten toimitettujen asiakirja-aineistojen vaatimustenmukaisuuden periaatteellisesta hyväksymisestä 1,4-dimetyylinaftaleenin ja syflumetofeenin mahdolliseksi sisällyttämiseksi neuvoston direktiivin 91/414/ETY liitteeseen I
   (tiedoksiannettu numerolla K(2010) 2518)
   (ETA:n kannalta merkityksellinen teksti)
   (2010/244/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 91/414/ETY säädetään kasvinsuojeluaineisiin lisättäviksi sallittuja tehoaineita koskevan Euroopan unionin luettelon laatimisesta.
            
         
               (2)
            
            
               DormFresh Ltd. toimitti 25 päivänä kesäkuuta 2009 Alankomaiden viranomaisille 1,4-dimetyylinaftaleeni-tehoainetta koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I.
            
         
               (3)
            
            
               Otsuka Chemical Co. Ltd. toimitti 21 päivänä heinäkuuta 2009 Alankomaiden viranomaisille syflumetofeeni-tehoainetta koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I.
            
         
               (4)
            
            
               Alankomaiden viranomaiset ilmoittivat komissiolle, että kyseisiä tehoaineita koskevat asiakirja-aineistot näyttävät alustavan tutkimuksen perusteella täyttävän direktiivin 91/414/ETY liitteessä II säädetyt tietovaatimukset. Toimitetut asiakirja-aineistot näyttävät täyttävän myös direktiivin 91/414/ETY liitteessä III säädetyt tietovaatimukset yhden asianomaisia tehoaineita sisältävän kasvinsuojeluaineen osalta. Tämän jälkeen hakijat toimittivat asiakirja-aineistot direktiivin 91/414/ETY 6 artiklan 2 kohdan mukaisesti komissiolle ja muille jäsenvaltioille, ja ne annettiin elintarvikeketjua ja eläinten terveyttä käsittelevän pysyvän komitean käsiteltäviksi.
            
         
               (5)
            
            
               Tällä päätöksellä on tarkoitus vahvistaa muodollisesti Euroopan unionin tasolla, että asiakirja-aineistojen katsotaan täyttävän periaatteessa direktiivin 91/414/ETY liitteessä II asetetut tietovaatimukset sekä vähintään yhden asianomaisia tehoaineita sisältävän kasvinsuojeluaineen osalta mainitun direktiivin liitteessä III asetetut tietovaatimukset.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä mainittuja tehoaineita koskevat asiakirja-aineistot, jotka toimitettiin komissiolle ja jäsenvaltioille kyseisten tehoaineiden sisällyttämiseksi direktiivin 91/414/ETY liitteeseen I, täyttävät periaatteessa kyseisen direktiivin liitteessä II säädetyt tietovaatimukset.
   Asiakirja-aineistot täyttävät myös direktiiviin 91/414/ETY liitteessä III säädetyt, yhteen asianomaisia tehoaineita sisältävään kasvinsuojeluaineeseen liittyvät tietovaatimukset ehdotettujen käyttötarkoitusten osalta.
   2 artikla
   Esittelevän jäsenvaltion on tutkittava 1 artiklassa tarkoitetut asiakirja-aineistot yksityiskohtaisesti ja ilmoitettava komissiolle mahdollisimman pian ja viimeistään 30 päivään huhtikuuta 2011 mennessä tutkimustensa päätelmät ja annettava suositus 1 artiklassa tarkoitettujen tehoaineiden lisäämisestä tai lisäämättä jättämisestä direktiivin 91/414/ETY liitteeseen I sekä mahdolliset lisäämistä koskevat edellytykset.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä huhtikuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      LIITE
      
         TEHOAINEET, JOITA TÄMÄ PÄÄTÖS KOSKEE
      
      
                  Nro
               
               
                  Yleisnimi, CIPAC-tunnistenumero
               
               
                  Hakija
               
               
                  Hakemuksen päivämäärä
               
               
                  Esittelevä jäsenvaltio
               
            
                  1
               
               
                  1,4-dimetyylinaftaleeni
                  CIPAC-nro: ei annettu
               
               
                  DormFresh Ltd.
               
               
                  25. kesäkuuta 2009
               
               
                  NL
               
            
                  2
               
               
                  Syflumetofeeni
                  CIPAC-nro: 821
               
               
                  Otsuka Chemical Co. Ltd.
               
               
                  21. heinäkuuta 2009
               
               
                  NL